stanford-oval/wikipedia huggingface dataset:
משפחה פלוס
מבנה התוכנית

התוכנית עוסקת בכל מה שמעסיק הורים שהקימו משפחה טעונה על שאלות ותהיות ההורים, מה נכון ומה לא נכון, איך ראוי לגדל את ילדיהם, וגם מה עושים כשלא ממש יודעים מה לעשות.
היסטוריה

לפני עליית התוכנית שודרה תוכנית שבועית בערוץ עשר בשם "משפחה שכזאת" שעסקה גם בענייני משפחה. את התוכנית הנחו מיכל ינאי ונתי קלוגר.
בעקבות מיזוג רשת וערוץ עשר הוחלט להחליף את התוכנית "משפחה שכזאת" ב"משפחה פלוס" כאשר אותה תנחה מיכל ינאי לבדה ותצולם באותם אולפנים.
התוכנית שודרה החל מינואר 2019 בערוץ 13.
מרי ניומן

מארי ניומן (באנגלית: Marie Newman; נולדה ב-13 באפריל 1964) היא פוליטיקאית אמריקאית, שכיהנה כחברת בית הנבחרים של ארצות הברית מטעם מחוז הקונגרס השלישי של מדינת אילינוי. בבחירות המקדימות שהתקיימו במפלגה הדמוקרטית גברה על נציג המחוז המכהן דן ליפינסקי, שנודע כאחד הדמוקרטים השמרנים ביותר בקונגרס של ארצות הברית, ובבחירות הכלליות נבחרה למושבו. כהונתה החלה בראשית ינואר 2021 ותמה שנתיים לאחר מכן.
הערות שוליים

↑  פטריק מ. אוקונל, Who is Marie Newman?, באתר שיקגו טריביון, 18 במרץ 2020 (באנגלית)
↑  אמילי שוגרמן, Meet the progressive Democrat taking on one of her party's most conservative Congress veterans, באתר The Independent‏, 4 בדצמבר 2017 (באנגלית)
↑  רבקה טרייסטר, The Other Women’s March on Washington, באתר The Cut‏, 22 בינואר 2018 (באנגלית)
↑  שרה ברנט, Stung by losses, progressive women aim for a win in Illinois, באתר AP‏, 13 במרץ 2020 (באנגלית)
↑  אלי מנטיק, Rep. Dan Lipinski falls in Democratic primary , באתר פוליטיקו, 18 במרץ 2020 (באנגלית)
↑  Illinois Election Results: Third Congressional District, באתר ניו יורק טיימס, נובמבר 2020 (באנגלית)
↑  פארנוש אמירי, Ethics office says Reps. Newman, Lamborn may have broken law, באתר AP‏, 25 בינואר 2022 (באנגלית)
↑  ארין סנודגראס, Rep. Marie Newman hired a political rival to serve as a 'foreign policy' advisor. She was accused of bribing him to stay out of the race: Daily Beast report, באתר Business Insider‏, 2 בפברואר 2022 (באנגלית)
↑  אורסולה פראנו, New Twist in Dem Rep’s Bribery Scandal: Negotiating Anti-Israel Positions, באתר דיילי ביסט, 3 בפברואר 2022 (באנגלית)
↑  קארה ווט, A Progressive Lawmaker Claims She Did Nothing Wrong. Her Former Allies Aren’t So Sure, באתר רולינג סטון, 1 בפברואר 2022 (באנגלית)
↑  רון קמפיס, Congresswoman accused of adopting anti-Israel stance as bribe to would-be opponent, באתר The Times of Israel‏, 4 בפברואר 2022 (באנגלית)
↑  צ'לסי קוקס, Ill. Rep. Marie Newman's alleged political bribe is focus of Ethics Committee investigation, באתר USA Today‏, 24 בינואר 2022 (באנגלית)
↑  לין סוויט, Rep. Marie Newman keeps on political payroll man who is key witness in House ethics panel probe, באתר שיקגו סאן-טיימס, 11 בפברואר 2022 (באנגלית)
↑  שיאה קאפוס, Capitol confrontations over masks, באתר פוליטיקו, 22 בפברואר 2022 (באנגלית)
↑  אלי מאטניק, Illinois Dems carve up liberal giant-slayer’s district in new congressional map, באתר פוליטיקו, 29 באוקטובר 2021 (באנגלית)
↑   ציוץ של דיילי קוס ברשת החברתית אקס (טוויטר), 29 באוקטובר 2021
↑  רוברט הרגות', Sean Casten handily defeats Marie Newman in 6th Congressional District primary, באתר שיקגו סאן-טיימס, 29 ביוני 2022 (באנגלית)
| --- | --- |
בקרת זהויות :  LCCN: no2011148197  SNAC: w64c3rx6  US Congress: N000192  VIAF: 174503510   WorldCat (עם VIAF): 174503510
משיח ברוכוף

| --- | --- |
אין תמונה חופשית
 לידה:  14 באוקטובר 1875 בוכרה, אוזבקיסטן 
 פטירה:  9 במרץ 1946 (בגיל 70) ירושלים, פלשתינה (א"י) 
 
שלט הכניסה לבית היתומים הספרדי בו מוזכרים בני משפחות ברוכוף ויששכרוף שהקימו את המוסד
משיח ברוכוף ג'יהן (14 באוקטובר 1875 ט"ו בתשרי ה'תרל"ה או ה'תרל"ו – 9 במרץ 1946 ו' באדר ב' ה'תש"ו) היה סוחר ועסקן ציבור יהודי-בוכרי בירושלים. ממייסדי בית היתומים הספרדי ומנהלו וציר באספת הנבחרים הראשונה.
קורות חיים

נולד בבוכרה לרבי ברוך ג'יהן ושרה לבית קולנגיוף. עלה עם משפחתו לארץ ישראל בשנת 1882 (ה'תרמ"ב) והתיישב בירושלים, בה התפרסם אביו כעסקן ציבור ופעיל צדקה. למד בחדר מסורתי, בתלמוד תורה דורש ציון ובבית הספר אליאנס. בשנת 1895  (ה'תרנ"ה) נסע עם כמה מאחיו למוסקבה ולטשקנט לצורכי עסקים. בטשקנט בנה בית כנסת מפואר ומקווה טהרה. בעקבות פנייתו של הרב יעקב מאיר, רכשו האחים, יחד עם בני משפחת יששכרוף, קרקע בירושלים בעשור הראשון של המאה העשרים להקמת בית היתומים הספרדי. עד פרוץ מלחמת העולם הראשונה, נדד תדיר בין ארץ ישראל ובין האימפריה הרוסית לצורכי מסחר. עם פרוץ המלחמה גורש מהארץ בשל נתינותו הרוסית, והתיישב באלכסנדריה עד תום המלחמה, אז שב ארצה, ומאז לא עזב אותה יותר. החל משנת 1925 (ה'תרפ"ה) ניהל את בית היתומים ושימש כאפוטרופוס עליהם, עד לפטירתו. מלבד זאת, נשא בעוד מספר תפקידים ציבורים, בהם חבר בוועד העדה הספרדית בירושלים, בוועד העדה הבוכרית, בוועד העיר ליהודי ירושלים, בוועד חברה קדישא ובית העלמין, חבר "הסתדרות הספרדים", חבר הנהלת ישיבת פורת יוסף וציר באספת הנבחרים הראשונה. לאחר פרשת הכותל ומאורעות תרפ"ט, התמנה על ידי הרבנות הראשית לישראל לחבר בוועדת הפיקוח על הכותל המערבי. סייע כלכלית להדפסת ספרים של חכמים ספרדים ובפרט בוכרים.
התגורר ב"בית משיח ברוכוף", בית שרכש ברחוב יפו ממשפחת דויסברג הגרמנית.
נפטר בירושלים בו' באדר ב' ה'תש"ו (9 במרץ 1946). על שמו סמטת ברוכוף בשכונת אבן ישראל בירושלים, בין רחוב יפו לרחוב אגריפס, בה שוכן מבנה בית היתומים הספרדי.
נשא את רחל, בת אחיו אברהם. לזוג נולדו תשעה ילדים. בנו משה פרסם את הרומן "אהבה וקוץ בה" העוסק בחיי הספרדים בירושלים.
לקריאה נוספת

יצחק רפאל (עורך), אנציקלופדיה של הציונות הדתית כרך א 383-384.
דוד תדהר (עורך), "משיח ברוכוף", באנציקלופדיה לחלוצי הישוב ובוניו, כרך ב (1947), עמ' 727
משה דוד גאון,  יהודי המזרח בארץ ישראל, חלק ב עמ' 199, ירושלים ה'תרצ"ח.
הערות שוליים

↑  לפי מ"ד גאון ודוד תדהר נולד בשנת תרל"ו ולפי האנציקלופדיה של הציונות הדתית נולד בשנת ה'תרל"ה. לפי שלט הרחוב על שמו בירושלים נולד בשנת ה'תרל"ב
↑  לפי משה דוד גאון נולד בטשקנט
↑  "ההד" שנה ז חוברת ט', סיוון ה'תרצ"ב עמ' 9.
↑  למשל, ספר תיבת משה לר' משה ברוך מבוכרה
↑  רחוב משיח ברוכוף אתר עיריית ירושלים
| --- | --- |
בקרת זהויות :  NLI: 987007297866305171  ISNI: 0000 0004 0232 6071  VIAF: 297432942   WorldCat (עם VIAF): 297432942 
בית משיח ברוכוף
משפחה מורכבת

משפחה מורכבת או משפחה משולבת הם מונחים המתארים משפחה בה לאחד מבני הזוג או לשניהם ילדים ממערכת יחסים קודמת, שאינם ילדים ביולוגיים של בן הזוג השני. ההורה הלא-ביולוגי מכונה "אב (או אם) חורג", והילדים מכונים "בן (או בת) חורג", תואר שמוחלף בהורה שלוב. התואר חורג טעון בהקשרים שליליים בהבניות התרבותיות, ומבנה ציפיות וחששות מנשיאתו. מעטים משתמשים בתואר חורג בהרחבה גם לקרובי משפחה מדרגה שנייה: סבא וסבתא, דודים וכן הלאה.
מערכות היחסים הרגשיות במשפחה מורכבת נוטות להיות מאתגרות ודורשניות לעיתים קרובות כשלאם החורגת סטריאוטיפ של "מרשעת" ורעה כלפי ילדיה החורגים, דבר המיוצג בין השאר במעשיות שלגיה ושבעת הגמדים, סינדרלה, עמי ותמי ואחרות.
לקריאה נוספת

משפחות משולבות בישראל, איילת ציונוב, הלשכה המרכזית לסטטיסטיקה, טבת תשע"ה, ינואר 2015, http://www.cbs.gov.il/publications/pw89.pdf
גליה צבר, נעמה צבר בן-יהושע, שני בתים וילד, סיפורן של משפחות משולבות בישראל, תל אביב: שוקן, 2012
הערות שוליים

↑  האקדמיה ללשון עברית, למד לשונך 111, באתר האקדמיה ללשון עברית, ‏2016
↑  האקדמיה ללשון העברית שוקלת מספר תחליפים למונח זה. ראו כאן.
↑  Making stepfamilies work, באתר האגודה האמריקנית לפסיכולוגיה (באנגלית)
↑  The Hard Facts of the Grimms' Fairy Tales, ע' 141.
| --- | --- |
בקרת זהויות :  NLI: 987007534176005171  GND: 4121727-5  LCCN: sh85127974  NKC: ph139156 
ערך זה הוא קצרמרבנושא פסיכולוגיה. אתם מוזמנים לתרום לוויקיפדיה ו.
משפחה מעריכית

בהסתברות ובסטטיסטיקה, משפחה מעריכית (או לפעמים: מחלקה מעריכית) היא קבוצה של התפלגויות בעלות צורה מסוימת, המתוארת להלן. צורה מיוחדת זו נבחרה מסיבות של נוחות מתמטית, עקב מספר תכונות אלגבריות שימושיות, וכן עקב כלליותה, שכן התפלגויות ממשפחה מעריכית הן התפלגויות מאוד "טבעיות" ונפוצות. המושג "משפחה מעריכית" מיוחס לאדווין פיטמן (E. J. G. Pitman) לג'ורג' דרמויס (אנ') ולברנרד קופמן (אנ') בשנים 1935–1936.
המשפחה המעריכית של ההתפלגויות מספקת מסגרת כללית לבחירה של אלטרנטיבה אפשרית אחרת לניסוח הפרמטרי של ההתפלגות, במונחים של "פרמטרים טבעיים", וכן להגדרת סטטיסטים שימושיים הידועים בתור: "הסטטיסטים הטבעיים המספיקים" של המשפחה (ראו להלן).
דוגמאות

רוב ההתפלגויות הידועות ביותר שייכות למשפחה המעריכית, למשל:
התפלגות נורמלית
התפלגות מעריכית
התפלגות גמא
התפלגות כי בריבוע
התפלגות בטא
התפלגות דיריכלה (אנ')
התפלגות ברנולי
התפלגות קטגוריאלית (אנ')
התפלגות פואסון
כמו כן גם ההתפלגויות הבאות שייכות למשפחה המעריכית, בהינתן שאחד מהפרמטרים שלהן קבוע:
התפלגות בינומית (עם מספר קבוע של ניסיונות)
התפלגות מולטינומית (עם מספר קבוע של ניסיונות)
התפלגות בינומית שלילית (עם מספר קבוע של כישלונות)
דוגמאות להתפלגויות ידועות שאינן שייכות למשפחה המעריכית הן התפלגות t, וההתפלגות האחידה.
הגדרה

משפחה מעריכית חד-פרמטרית היא קבוצת ההתפלגויות שפונקציית הצפיפות שלהן (או פונקציית ההסתברות שלהן, עבור התפלגויות בדידות) ניתנת להצגה בצורה:
כאשר (T(x), h(x), η(θ, ו-(A(θ הן פונקציות, x הוא המשתנה המקרי, ו-θ הוא הפרמטר של פונקציית הצפיפות (או פונקציית ההסתברות).
הגדרה אלטרנטיבית היא קבוצת ההתפלגויות הניתנות להצגה בצורה:
או באופן שקול:
ערך זה הוא קצרמרבנושא סטטיסטיקה. אתם מוזמנים לתרום לוויקיפדיה ו.
נובורו טקשיטה

זהו שם יפני; שם המשפחה הוא .
נובורו טקשיטה (ביפנית: 竹下 登;‏ 26 בפברואר 1924 - 19 ביוני 2000) היה פוליטיקאי יפני וראש ממשלת יפן ה-74. טקשיטה היה ראש ממשלת יפן האחרון בתקופת שווה.
ראשית חייו

טקשיטה נולד בעיר אונאו שבמחוז שימאנה, ולמד באוניברסיטת ואסדה. הוא קיבל מושב בבית הנבחרים של יפן ב-1958, והצטרף לסיעתו של קקואיי טנאקה בהמפלגה הליברלית-דמוקרטית. טקשיטה הפך למגייס הכספים העיקרי של טנאקה, ונהג לנסוע ברחבי יפן על מנת לגייס קולות למפלגה. בדומה לטנאקה, נהג טקשיטה להביא פרויקטים גדולים למחוזו, בכך יצר פרנסה ומקומות עבודה, ובכך שמר על מושבו כנציג המחוז בדיאט של יפן.
חיים פוליטיים

טקשיטה היה המזכיר הכללי של ממשלת יפן מ-1971 ועד 1974, כיהן כשר הבינוי ב-1976, וכשר האוצר בשנים 1979–1980, ופעם נוספת ב-1982 עד 1986. בתקופתו כשר האוצר, עלה ערכו של הין היפני ביחס למטבעות אחרים, והפך את יפן למעצמה כלכלית עולמית.
ראש הממשלה

עד 1985 עברה השפעתו של טקשיטה במפלגה את זו של טנאקה, והוא ניצח את טנאקה בבחירות מקדימות, והפך לנשיא המפלגה. ביולי 1986 ויתר על תפקידו בממשלה והתמנה תחת זאת למזכיר הכללי של המפלגה. בנובמבר 1987 התמנה לתפקיד יושב ראש המפלגה, והחליף את יסוהירו נקסונה בראשות הממשלה.
אחד הרגעים הבולטים בכהונתו היה שהיה לראש ממשלת יפן הראשון שהודה שיפן הייתה הצד התוקפני במלחמת העולם השנייה, בעת נאומו בדיאט.
לאחר ראשות הממשלה

טקשיטה נאלץ להתפטר מתפקידו ב-1989, בעקבות שערוריית Recruit, בה היה מעורב. אף על פי שהואשם בשחיתות ובסחר במידע פנים לא הוגשו כנגדו כל תביעות, והוא המשיך להחזיק במושבו בבית הנבחרים עד מותו.
לאחר פרישתו מהממשלה, המשיך טקשיטה להשפיע על המפלגה, והיה מדריכם של ראשי הממשלה לעתיד סוסוקה אונו, טושיקי קאיפו וקייזו אובוצ'י.
טקשיטה נפטר מכשל נשימתי בשנת 2000, לאחר שהיה מאושפז בבית החולים במשך שנה.
הערות שוליים

↑  סנגר.
| --- | --- |
בקרת זהויות :  NLI: 987007411045605171  CiNii: DA03168683  GND: 170573761  ISNI: 0000 0000 8298 6408  LCCN: n84068481  NDL: 00123248  SUDOC: 133565262  VIAF: 110247534   WorldCat (עם VIAF): 110247534
מרי נורטון

| --- | --- |
אין תמונה חופשית
 לידה:  10 בדצמבר 1903 הייבורי, הממלכה המאוחדת 
 פטירה:  29 באוגוסט 1992 (בגיל 88) Hartland, הממלכה המאוחדת 
 מדינה:  הממלכה המאוחדת 
 מקום קבורה:  St Nectan Churchyard 
 שפות היצירה:  אנגלית 
 יצירות בולטות:  הלקחנים 
 צאצאים:  רוברט נורטון 
 פרסים והוקרה:  מדליית קרנגי (1952) 
 
מרי נורטון (באנגלית: Mary Norton;‏ 10 בדצמבר 1903–29 באוגוסט 1992) הייתה סופרת ילדים בריטית.
ספרים

מרי נורטון נודעת בעיקר בסדרת ספרי הלקחנים (The Borrowers). ספרה הראשון, The Magic Bedknobs,
or How to Become a Witch in Ten Easy Lessons יצא לאור בשנת 1943 ויחד עם המשכו, Bonfires and Broomsticks
היה לסרט של חברת וולט דיסני בשם "המיטה המעופפת".
ספריה שתורגמו לעברית

המיטה המעופפת
הוצאת רמדור, תרגמה שלומית קדם – תרגום המבוסס על העיבוד הקולנועי מבית אולפני דיסני. יצא לאור בשנת 1977.
מו"ל: אוקיינוס ומודן. תרגם מאנגלית יואב אבני. יצא לאור בשנת 2023, תרגום ראשון לעברית של היצירה המלאה לעברית.
הלקחנים, הוצאת זב"מ, תרגמה יוכבד פרימן
הלקחנים בשדות, הוצאת זב"מ, תרגמה יוכבד פרימן
הלקחנים על המים, הוצאת זב"מ, תרגמה יוכבד פרימן
הלקחנים באוויר, הוצאת זב"מ, תרגמה יוכבד פרימן
ניצחון הלקחנים, הוצאת זב"מ, תרגמה יוכבד פרימן
הערות שוליים

1 2   דוד רפ, מרי נורטון לא לוקחת את עצמה ואת סוגת הפנטזיה ברצינות תהומית, באתר הארץ, 21 ביוני 2023
| --- | --- |
בקרת זהויות :  NLI: 987007506210705171  PLWABN: 9810661092305606  BIBSYS: 90146882  BNE: XX1009703  BnF: cb126286354 (data)  CiNii: DA03601845  GND: 119160781  ISNI: 0000 0000 7139 4386  LCCN: n50022825  LNB: 000013556  NDL: 00451485  NKC: mzk2006363424  NLA: 35391730  NLK: KAC199620381  NTA: 070000298  RERO: 02-A003645724  SELIBR: 249711  SNAC: w6kd2f1t  SUDOC: 056539487  Trove: 936327  VIAF: 17343096   WorldCat (עם VIAF): 17343096
מרכז הצופים הבין-לאומי בקנדרסטג

מרכז הצופים הבינלאומי בקנדרסטג
מרכז הצופים הבין-לאומי בקנדרסטג (באנגלית: Kandersteg International Scout Centre; בראשי תיבות: KISC) הנמצא בשווייץ הוא המרכז הבינלאומי הרשמי והגדול ביותר השייך לארגון הצופים העולמי. המרכז מספק חדרים, בקתות ואתרי קמפינג המכסים קרקע של 17 דונם. הוא פתוח לחברי תנועת הצופים בכל ימות השנה, כמו גם למי שאינו חבר בתנועת הצופים ברוב הימים בשנה. יותר מ-11,000 צעירים מלמעלה מ-40 מדינות שונות מגיעים לבקר במרכז בכל שנה.
היסטוריה

בשנת 1921 ראש הצופים של שווייץ, וולטר פון בונשטטן, ביקר בעיירה קנדרסטג בחופשה ומצא בקתה אלפינית ריקה ישנה. הבקתה נבנתה בשנת 1908 כדי לשכן את עובדי הבנייה למנהרת Lotschberg. בשנת 1913, כאשר בניית המנהרה הסתיימה, הבקתה נשארה בשימוש על ידי חברת הרכבת. פון בונשטטן הרגיש שמיקום זה יכול להיות מקום המפגש הבינלאומי שהיה חלומו של רוברט באדן פאוול בו צופים מכל רחבי העולם יהיו יכולים לפגוש. פון בונשטטן כתב לו כדי לספר על המציאה. התגובה הייתה חיובית ובפברואר 1923 הוקמה אגודת בית הצופים הבינלאומי. ב-12 באפריל 1923 הבקתה והקרקעות הסמוכות נקנו בסכום של 15,100 פרנקים שווייצרים, והמרכז הבינלאומי לצופים הוקם. בשנת 1930 באדן פאוול ביקר באתר בעצמו.
עד לימים אלו, האתר הורחב ושופץ פעמים רבות, עם החדר הראשון הלאומי, 'החדר ההולנדי' בשנת 1927, ורכישת קרקעות נוספות בשנת 1929. במהלך מלחמת העולם השנייה, שימש המרכז לבית חיילים צרפתים. בשנת 1950 נרכשו מבנים ושטחים נוספים, כולל היער ליד הנהר Kander, והמרכז החל להיפתח גם בחורף. שם המרכז שונה ל-Kandersteg International Scout Centre בשנת 1977. בשנת 1980, אתרי קמפינג חדשים נוצרו, יחד עם מתקני שירותים נוספים, אם כי המרכז עבר תקופה קשה מבחינה כלכלית. בשנת 1994 הוקמה הקרן למרכז הצופים הבינלאומי קנדרסטג הוקמה והחלה עבודה על פרויקט הרחבת הבקתה שנפתחה ב-1 ביוני 1996. בחודש דצמבר 2002, הוקמה קומה עליונה במבנה "הבקתה החדשה" - New Chalet. בשנת 2009, המרכז פתח בניין אירוח חדש בשם Kander-Lodge, רכש את הבניין השכן ה-Sunneblick, ושיפץ את קומת הקרקע של הבקתה הישנה באופן מלא.
בחודש מאי 2020, בעקבות נגיף הקורונה שהתפשט בכל העולם, המרכז עצר את כלל הפעילות במשך כחודש וחצי בפעם הראשונה מאז הקמתו.
מיקום

הכפר הקטן, השווייצרי המסורתי של קנדרסטג (כ-1,200 תושבים) ממוקם בגובה של 1,200 מטר מעל פני הים, 65 קילומטר דרומית לברן, בקנטון ברן, ליד Lötschenpass ו-Gemmipass. הכפר ידוע בתור אתר תיירותי ובתור מקום טוב לטיולים רבים בהרי האלפים השווייצריים. ניתן להגיע לקנדרסטג על ידי כבישים ורכבות: הוא ממוקם על קו הרכבת הראשי צפונית לאיטליה.
מרכז הצופים נמצא בקצה הדרומי של הכפר. במהלך עונת התיירות, אוטובוס רגיל יוצא מתחנת הרכבת המקומית ובכל ימי השנה, כל מי שעונד עניבת צופים יכול לנסוע חינם באוטובוסים בתוך הכפר.
מתקני המרכז > ה-Chalet

החלק המרכזי של המרכז הוא הבקתה, אשר מורכבת משני חלקים, Old Chalet ו-New Chalet. בניין זה מכיל את מרכז הקליטה של המקום ואת המשרדים, כמו גם מתקנים וחדרים בעבור אורחים. השלמת ההרחבה בשנת 1996 הגדילה באופן משמעותי את המקום, הוסיפה הסקה מרכזית, מתקני תברואה מודרניים קבועים עם מים חמים, חנות מזכרות, חדרי ישיבות, שירות דואר, טלפונים ציבוריים, בר קפה, כביסה, חדר עזרה ראשונה ומתקני אינטרנט. ישנם חמישה מטבחים מאובזרים וחשמליים זמינים לשימוש.
הבקתה פתוחה כל ימות השנה והיא מנוהלת כמו רוב אכסניות נוער, עם דגש על חיי קהילה ושיתוף פעולה. האורחים יכולים לעזור בניקיון הבניין. הבקתה מעוטרת בעניבות צופים, מכתבי תודה מאורחים, כמו גם תמונות, פוסטרים ותגים (פאטצ'ים) המציגים את משפחת תנועת הצופים ברחבי העולם.
ה-Old Chalet מספק לינה ל-172 אנשים ב-23 חדרים, כל חדר עם בין 3 ל-22 מיטות. ברוב החדרים יש שולחנות וכיסאות. החדרים נקראים על שם ארגוני צופים לאומיים או אזורי צופים שעזרו לשפץ ולקשט את החדר. ה-New Chalet מספק אירוח לצוות המקום, חדרי ישיבות, וחדרי אירוח משודרגים ל-27 אנשים בתשעה חדרים עם 3 מיטות, אשר זמינים מחוץ לעונת הקיץ.
מתקני המרכז > שטח המחנה

שטח המחנה יכול להכיל עד 1,400 אנשים ביותר מ-60 אתרים שונים. בממוצע במהלך הקיץ, באתר יש סביב 750 אורחים בכל זמן נתון. בעוד שהקבוצות נמצאות קרוב אחת לשנייה, כל קבוצה יכולה להיות בטוחה במחנה משלה, מה שמבטיח אווירה בינלאומית וגם פרטיות. בכל האתרים יש מים זורמים בקרבת מקום, ישנם שירותים ומקלחות עם מים חמים בהישג יד, אשר הקבוצות הלנות במקום עוזרות לשמר במהלך שהותן. יש חנות פתוחה באתר במהלך הקיץ ומשרד המחנה פתוח רוב הזמן. יש גם חדר ייבוש ומספר אזורי פיקניק ומתקני ברביקיו.
המחנה היה במקור שטח פסולת טבעית שנוצר בזמן בניית המנהרה, כך שמספר אתרים במחנה מלאים בסלעים. הרכבת פועלת קרוב לחלק משטחי המחנה, כך שיכול להיות רועש לפעמים.
מתקני המרכז > ארבעה בניינים נוספים

המגדל היה במקור תחנת הכוח כאשר הרכבת נבנתה ועכשיו יש בו שני חלקים: המגדל עצמו ו-Lötschberghaus (בניין השינה). בסך הכול יש חדרי אירוח ל-57 אנשים - ארבעה חדרים עם 12 מיטות ב-Lötschberghaus וחדר משופץ עם תשע מיטות במגדל. המתקנים כוללים שירותים ומקלחות עבור בנים ובנות, מאובזרים במטבח גדול, סלון עם אח פתוחה ומרפסת.
בצד השני של הנהר Kander נמצא בניין ה-Kander Lodge. יש לו שמונה עשר חדרי שינה פשוטים כשבכל אחד 2 מיטות, עם חדרי רחצה משותפים. יש מבנה מטבח, חדר אוכל, סלון, וחדר ישיבות. הבניין נבנה במקור בכפר הסמוך Mitholz, ובעשורים האחרונים, שימש כמשרד וכחלל תצוגה עבור מנהרת Lötschberg. בשנת 2008, לאחר שהמנהרה נפתחה, המבנה הועבר ממקום Mitholz למקומו הנוכחי באתר Kandersteg.
ב-2009, נרכש ה-Sunneblick, בקתה ישנה עם אותה היסטוריה כמו ה-Chalet וה-Kander-Lodge. במקור זה היה בניין אירוח של העובדים במנהרת הרכבת ב-Frutigen. ברבע הראשון של המאה ה-20, היא עברה מ-Frutigen ל-Kandersteg. ב-Sunneblick יש 47 מיטות, פינת אוכל/משחקים/חדר ישיבות, מטבח מאובזר וגם סלון. הוא זמין לשימוש על ידי יחידים, קבוצה או ניתן לשכור חדרים נפרדים.
ה-Ueschinen Hut ממוקם בעמק Ueschinen, בגובה של 1,890 מטרים, בערך שעתיים עד שלוש שעות הליכה מהמרכז. הבקתה פתוחה בדרך כלל ממאי עד אוקטובר. במהלך הקיץ היא משמשת בעיקר כבסיס טיפוס וטיולים, אבל היא עשויה להיות בשימוש על ידי קבוצות בכל עת, אם מזג האוויר מאפשר. הצריף הוא למעשה חצי רפת, אז לפעמים זה קצת רועש בלילה. במקום יכולים לישון עד 30 אנשים, יש מטבח מאובזר במלואו עם תנור עצים, כללי חיים ואכילה בחדר, שירותים מיוחדים – אין חשמל, אין מקלחת.
מחנות ופעילויות

באתר יש היסטוריה של מחנות, היסטוריה זו מתחילה עם קורס תג היער ה-50, שאורגן בשנת 1926, ומחנה הצופים הבוגרים העולמי הראשון עם 2,500 צופים מ-23 מדינות בשנת 1931. אחרי המלחמה, בשנת 1953, מחנה הצופים הבוגרים העולמי ה-5 חזר ל-Kandersteg עם 4,000 צופים מ-22 מדינות, ובשנת 1992 שוב התקיים המחנה ה-9 עם כמעט 2,500 אנשים מ-50 מדינות.
ב-1979, האתר אירח את מחנה Kristall, עם 1,700 צופים מ-42 מדינות. המחנה היה אחד מאלה שהחליפו את ג'מבורי הצופים העולמי ה-15 אשר בוטל באותה שנה. בשנת 1980, ועידת הצופים של אזור אמריקה השתמשה במקום לכינוס השנתי ואפילו בתדירות גבוהה יותר למחנות. ב-2007, המרכז אירח את KanderJam שהיווה קישור לקראת ג'מבורי הצופים העולמי ה-21, עם מעל ל-2,000 אנשים מכל רחבי העולם שהגיעו למקום כדי לחגוג את שנת ה-100 של צופיות. שנה לאחר מכן, בשנת 2008, המרכז ניהל משחקי החורף הראשונים של תנועת הצופים העולמית.
תוכני הפעילות המוצעים על ידי המרכז מבוסס על שלושה נושאים של ארגון הצופים העולמי, חברות, הרפתקה ואיכות הסביבה, שנועדו לסייע לאורחים ללמוד, להתפתח, וליהנות. בקיץ המקום מציע, בתוך שלושת הנושאים, תוכנית שבועית קבועה ובינלאומית הכוללת מדורה בינלאומית, תחרויות שונות, ברביקיו, כמו גם מגוון רחב של פעילויות יומיומיות כגון מסלולי טיול, טבע, סדנאות, טיולים, טיפוס צוקים, מלאכת יד, אופני הרים, מצנחי רחיפה, רפטינג וטיולים בחלקים השונים של שווייץ. בחורף, התוכנית מציעה מגוון של פעילויות שלג אלפיניות כגון קרוס קאנטרי סקי וסנובורד. יש גם מגוון רחב של פעילויות אחרות סביב Kandersteg, כמו מזחלות, קרלינג, החלקה על הקרח, טיפוס על קרח ופרזול שלג.
לאורך כל השנה, מרכז הצופים הבינלאומי מציע פעילויות לקבוצות. האפשרויות משתנות עם העונה ועם הזמן המדויק של הביקור. על ידי השתתפות בתוכנית, האורחים יכולים לזכות באותות שונים עבור כל אחד מהנושאים. אלה נועדו להפגיש את האורחים בכל הגילאים, לאומים ותרבויות, ולעודד אותם לחוות, ללמוד ולהעריך את הסביבה האלפינית.
צוות

בשנת 1973, מונה קורט מטץ כמנהל הראשון של המרכז במשרה מלאה, אודות לתמיכה של Kenneth Macintosh ושל קרן ארצות הברית לצופים בינלאומיים. מאז, צוות העובדים במקום גדל ופועל לאורך כל השנה עם מנהלים הנעזרים בסגני-מנהלים וצוות בינלאומי של מתנדבים השוהים במקום משלושה חודשים ועד מספר שנים. צוות המתנדבים מגויס בכמויות שונות בהתאם לעונות השנה כדי לסייע עם תפעול המתקנים של המרכז והפעלת התוכנית המוצעת.
להלן רשימה של מנהלי המרכז (והמדינות מהן הגיעו), והשנה בה הם קיבלו את התפקיד:
1973: קורט מטץ (שווייץ)
1978: מייקל Mürwald (אוסטריה)
1982: רוברט האג (הממלכה המאוחדת)
1984: מארק לומברד (שווייץ)
1992: איידן ג'ונס (הממלכה המאוחדת)
1996: ג'ון מופאט (הממלכה המאוחדת)
2002: מרים הרצברג (הולנד)
2005: מארק קניפנברג (הולנד)
2011: מרים היידלברג (שווייץ)
2015: פליפה מרקוייס (ברזיל)
2019: ג'ק היגינס (הממלכה המאוחדת)
2024: חביאר "פאני" פטיסקו (ספרד)
צבע המדים של צוות המרכז הבינלאומי לצופיות היה משתנה מדי שנה, אך משנת 1989 הצבע הוורוד נבחר ומאז לא השתנה שוב. מאז, חברי הצוות של המקום ידועים בשם "Pinkies". בנוסף לחולצה הוורודה שהם לובשים, הם עונדים עניבת צופים המייצגת את הרקע שלהם בצופים. אנשי הצוות חייבים לעמוד בשלושה תנאים: להיות מעל גיל 18 ביום התחלת העבודה, להיות מסוגלים לתקשר באנגלית ולהיות חברים לארגון הצופים העולמי או לאגודת הצופות והמדריכות העולמית.
איש צוות אחד ראוי לציון הוא מייקל אדוארדס, אשר התנדב במרכז הבינלאומי לצופיות קנדרסטג.
במהלך השנים היו גם מספר מצומצם של ישראלים אשר זכו להיות חלק מצוות מרכז הצופים הבינלאומי בקנדרסטג: עופר גבאי, דור פוזנר, בעז שליין, סתיו קורנס ומאיה ברק.
משלחות מישראל

מאז ימיה הראשונים של תנועת הצופים העבריים בישראל יצאו נציגי התנועה לבקר במרכז הבינלאומי בשווייץ כחלק מהכשרות וכנסים בינלאומיים שהתקיימו במקום. בשנת 2017, יצאה משלחת חניכים רשמית ראשונה מישראל לקנדרסטג, מטעם שבט "אריות" גדרות כחלק מתוכנית המשלחות הבינלאומיות של המחלקה לקשרים בינלאומיים. בשנת 2022 התרחבו המשלחות לשווייץ עם מעל 140 משתתפים ב-4 משלחות שונות. שנת 2023 היוותה שיא חדש בכמות הישראלים בקנדרסטג עם מעל 300 משתתפים ישראלים ב-13 משלחות שונות שהתפרסו על פני 6 שבועות רצופים במהלך הקיץ.
ראו גם

פארק גילוול
חוות הצופים
לקריאה נוספת

A history of KISC (במאי 2009). A history of KISC (1st ed.). Kandersteg, Switzerland: Kandersteg International Scout Centre. p. 32. ISBN 9783033019997. {{cite book}}:  (עזרה)
הערות שוליים

↑  World Scout Centre, www.scout.org
↑  KISC.ch, "Annual Report 2014 & 2015", Kandersteg International Scout Centre
↑  Kandersteg International Scout Centre, A history of KISC, ראשונה, Kandersteg, Switzerland: KISC, מאי 2009, עמ' 32
↑  Kandersteg International Scout Centre is reopening on 1 July 2020, Kandersteg International Scout Centre, ‏2020-03-29 (באנגלית)
↑  "Winter Activities - Kandersteg International Scout Centre". KISC.ch. נבדק ב-2016-06-15.
↑  Meet our new Director, Kandersteg International Scout Centre, ‏2024-03-19 (באנגלית)
↑  Eddie 'the Eagle' Edwards: jumping into the limelight - archive, 13 February 1988, the Guardian, ‏2018-02-13 (באנגלית)
↑  שבט אריות גדרות במשלחת לשוויץ - מלמדים צופים מכל העולם לעשות מורל! | By משלחות תנועת הצופים | Facebook, נבדק ב-2024-01-10
מפת ההגעה ל-KISC
הכניסה למחנה
נוף מבקתת Ueschinen
צוות Kandersteg
משפט מיטאג-לפלר

משפט מיטאג-לפלר הוא משפט באנליזה מרוכבת, הקובע את קיומן של פונקציות מרומורפיות עם קטבים שנקבעו מראש. המשפט קרוב ברוחו למשפט הפירוק של ויירשטראס הקובע קיומן של פונקציות הולומורפיות עם אפסים שנקבעו מראש. המשפט נקרא על-שם המתמטיקאי השוודי גוסטה מיטאג-לפלר (אנ').
משפט מיטאג-לפלר
תהי  a_{1},a_{2},\dots  סדרה בדידה (סופית או אינסופית) של נקודות בתחום פתוח  D במישור המרוכב. נניח שלכל נקודה  a_{i} נתון פולינום  p_{i}(t). אז קיימת פונקציה  f שהיא מרומורפית בתחום  D, כך שלכל  i, ההפרש  f(z)-p_{i}\left({\frac {1}{z-a_{i}}}\right) הולומורפי ב- a_{i}.
ראו גם

משפט רימן-רוך
משפט הפירוק של ויירשטראס
מרדכי שרגא פרידמן

רבי מרדכי שרגא פייבוש פרידמן מהוסיאטין (כ' באייר תקצ"ד, 29 במאי 1834 – כ"ב באייר תרנ"ד, 28 במאי 1894) היה מממשיכי דרכו של אביו רבי ישראל פרידמן מרוז'ין, אבי חסידות רוז'ין.